Poštovani,

Ministar zdravlja Zlatibor Lončar je u petak u Skupštini Srbije izjavio da direktorka Specijalne bolnice za interne bolesti Vrnjačka Banja Slađana Brković nije dozvolila serviserima da dođu do aparata za hemodijalizu doniranih pre 10 godina i provere u kakvom su stanju.

 „Kada je Ministarstvo poslalo servisere, direktorka bolnice nije dozvolila da se aparati diraju, nego je dobila novu ideju – da treba aparate zameniti, bez ikakvog gledanja, bez ičega, za neke druge aparate“, rekao je ministar u Skupštini.

Imajući ovo u vidu, postavljamo Vam sledeća pitanja u okviru rubrike „pitanje dana“:

1. Da li je istinita tvrdnja ministra zdravlja da direktorka nije dozvolila pristup aparatima?

2. Ako jeste, koje je objašnjenje za takav postupak?

Molimo Vas da odgovore dobijemo što pre, a najkasnije do kraja radnog dana.

Hvala unapred,

Redakcija Insajdera